Nariadenie Rady (EHS) č. 1554/85
zo 4. júna 1985
o uzavretí Dohody medzi Európskym hospodárskym spoločenstvom a vládou Republiky Seychelly o rybolove v pobrežných vodách Seychell
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 43,
so zreteľom na návrh Komisie,
so zreteľom na stanovisko Európskeho parlamentu [1],
keďže je v záujme spoločenstva schváliť Dohodu medzi Európskym hospodárskym spoločenstvom a vládou Republiky Seychelly o rybolove v pobrežných vodách Seychell, podpísanú 23. mája 1985 v Bruseli,
PRIJALA TOTO NARIADENIE:
Článok 1
Dohoda medzi Európskym hospodárskym spoločenstvom a vládou Republiky Seychelly o rybolove v pobrežných vodách Seychell sa týmto schvaľuje v mene spoločenstva.
Text dohody je prílohou k tomuto nariadeniu.
Článok 2
Predseda Rady poskytne oznámenie uvedené v článku 14 dohody [2].
Článok 3
Toto nariadenie nadobúda účinnosť tretím dňom odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Luxemburgu 4. júna 1985